ఆకాశంలో సగం | సంపాదకీయం | www.NavaTelangana.com
వందేళ్ళ కిందట సమానహక్కుల సాధన కోసం ఆరంభమైన మహిళా దినోత్సవం ఇంకా ఆ లక్ష్యాన్ని చేరలేదు. అందుకోసమే మరల మరల మహిళా దినోత్సవాల్ని ఉద్యమస్ఫూర్తితో జరుపుకోడం తప్పనిసరి. ఇది కేవలం ఉత్సవం కాదు, మహిళల పోరాట చైతన్యానికి సంకేతం. ఇంకా నెరవేరని కలలని గుర్తు చేసే దినం. స్వప్నసాకారం కోసం పునరంకితం కావాలని తెలియజెప్పే సందర్భం. నూరేళ్ళ తర్వాత కూడా మహిళలపై వివక్షను, పీడనను కొనసాగిస్తున్న దోపిడీవర్గాల్ని నిలదీసి ప్రశ్నించాల్సిన సమయం.
మహిళలు అడుగు పెట్టని రంగమంటూ లేదంటారు గానీ, ఎల్లెడలా వివక్ష తాండవిస్తున్నది. నిర్భయంగా, స్వేచ్ఛగా పనిచేసే వాతావరణం లేదు. ఇవాళ మహిళలు ఇంటికే పరిమితమై లేరు. బయటికొచ్చి ఉద్యోగాలు చేస్తున్నారు, రకరకాల పనులలో నిమగమై బతుకు సాగిస్తున్నారు. కానీ ఇంటిపనిలోంచి మినహాయింపు లేదు. బయట పనిచేస్తూనే ఇంటిని, పిల్లల్ని చూసుకోడం మహిళల బాధ్యతే అన్న ధోరణి కనిపిస్తున్నది. మునుపటితో పోలిస్తే ఈరీతిన మహిళలపై పని భారం పెరిగింది. అయినా చేసే పనికి గుర్తింపు, గౌరవం లభించవు. సమానపనికి సమాన వేతనం అనే సూత్రం అమలు కావడం లేదు.
శారీరక శ్రమతో కూడిన పనుల్లోనే కాదు, మేధోపరమైన వృత్తి ఉద్యోగాల్లోనూ, గ్లామర్‌ ఫీల్డ్‌లోనూ వేతనాల్లో అంతరాలు అధికం. గుర్తింపు సైతం మగవారికే ఎక్కువ. ప్రాధాన్యం ఇవ్వాల్సి వచ్చినపుడు పురుషుల వైపు మొగ్గు చూపే ధోరణి తేటతెల్లంగా కనిపిస్తున్నది. ఆధునికత, శాస్త్ర, సాంకేతిక రంగాల పురోగతి ఫలితంగా మహిళలు అనేక రంగాల్లో పని చేస్తున్నారు. అయినప్పటికీ అంతరాలు సమసిపోలేదు. ఒక దశ నుంచి మరో దశకు చేరుకునే క్రమంలో ఎన్నో అడ్డంకులు ఎదుర్కొంటున్నారు. కేవలం మహిళ అయినందునే చిన్నచూపునీ, వివక్షనీ ఎదుర్కోవాల్సి రావడం గమనార్హం.
ఆకాశంలో సగం, అవకాశాల్లో సగం అనే మాట వినసొంపుగానే ఉంటుంది. కానీ అవకాశాలు ఎక్కడీ రాజకీయ రంగంలో ఈనాటికీ మగవారిదే పెత్తనం. స్వతంత్రంగా ఎదిగివచ్చే అవకాశాలు స్వల్పం. రాజకీయాలు నేరగాళ్ళతో, ధనస్వాములతో ముడిపడటంతో మహిళలకు తగిన రాజకీయ భాగస్వామ్యం లభించడం లేదు. ఎన్నికలు కోట్లు ఖర్చుపెట్టే తంతుగా పరిణమిస్తున్న కొద్దీ మహిళలు పోటీపడలేరు. ఫలితంగా డెబ్బయ్యేళ్ళ అనంతరం కూడా విధాన నిర్ణయాల్లో మహిళలకు తగిన భాగస్వామ్యం కొరవడింది.
చట్టసభల్లో ముప్పయిమూడు శాతం మహిళల ప్రాతినిధ్యం కోసం దశాబ్దాలుగా పోరాడుతున్నా సాకారం కాలేదు. విధాన నిర్ణయాలు తీసుకునే వారి స్థానంలో మహిళల ప్రాతినిధ్యం పెరిగితే కొంతయినా మార్పు వస్తుందన్నది ఆశ. వర్గసమాజంలో ఇదంతా సులువు కాదు. ఎందుకంటే పురుషాధిపత్య భావజాలమే మహిళల్ని నియంత్రిస్తున్నది. మార్కెట్‌శక్తులు పెట్రేగినంతకాలం ఈ భావజాలం అంతరించదు. అందుకని ఒకవైపున తమ హక్కుల కోసం పోరాడుతూనే, పితృస్వామ్య భావజాలాన్ని పరిమార్చే దిశగా మహిళా చైతన్యం ఇనుమడించాలి.
స్త్రీ పురుష సంబంధాలు సమానత్వ ప్రాతిపదికన ఉండాలన్న అంశంపై ఇంకా సమాజంలో స్పష్టత నెలకొనలేదు. ఆడవాళ్ళు రెండో తరగతి పౌరులనే భావన చెదిరిపోలేదు. ఇంట్లో భర్త, తండ్రి, సోదరుల పెత్తనం విభిన్నరూపాల్లో అమలవుతున్నది. మహిళలు చదువుకోడం, ఉద్యోగాలు చేయడం, సంపాదించడం సాధారణమైంది. కానీ పెళ్ళి, పిల్లల విషయంలో మహిళలకు పూర్తి స్వేచ్ఛ లేదు. అలాగే సంపాదనపై నిర్ణయాధికారం స్త్రీలకు ఉన్నట్టు కనిపించినప్పటికీ, మగవారి ప్రయోజనాలకు అనువుగానే లావాదేవీల్ని అనుమతించడం ఒక నిజం.
వీటన్నిటికి మించి సమాజంలో మహిళలకు భద్రత అతి పెద్ద సమస్యగా పరిణమించింది. అర్ధరాత్రి, అపరాత్రి అనకుండా వృత్తి ఉద్యోగాలు నిర్వహించే మహిళలకు తగిన భద్రత కరువయింది. బయటికెళ్ళిన మహిళ క్షేమంగా వస్తుందన్న నమ్మకం లేదు. మహిళని భోగవస్తువుగా చూసే ధోరణి చెలరేగిపోయిన దుష్ఫలితమిది. సినిమా, టీవీ, ఇంటర్నెట్‌ వంటి మాధ్యమాల్లో ఆడవాళ్ళని కేవలం ఒక శరీరంగా చూసే ధోరణి అనేక విపత్తులకు మూలం. పేద, మధ్యతరగతికి చెందిన మగవారు కూడా స్త్రీలని చెరబట్టే దుర్మార్గాలకు ఒడిగట్టడం ఇటీవలి సంవత్సరాల్లోని పరిణామం. మహిళలపై నేరాలకు పాల్పడే వాతావరణం, భావజాలం ఒకప్పటి కన్నా ఇప్పుడు ఎక్కువగా ఉన్నది.
మగవారిలో సున్నితత్వాన్ని, సంస్కారాన్ని, ఆడవాళ్ళను మనుషులుగా చూసే భావజాలాన్ని ప్రోది చేయకుండా భద్రతా సమస్య పరిష్కారం కాదు. అర్ధరాత్రనే కాదు, పగలు కూడా ఆడవాళ్ళపై జరుగుతున్న అఘాయిత్యాలు మన వ్యవస్థల వైఫల్యాన్ని తెలియజేస్తున్నాయి. సిసి కెమెరాల సంఖ్య పెంచడం పరిష్కారం కాదు. స్త్రీలని తక్కువగా, విలాసవస్తువులుగా చూసే దుర్మార్గపు భావజాలాన్ని పరిహరించే విధివిధానాల రూపకల్పన అవసరం. ఇందుకోసం ప్రభుత్వాలపై ఒత్తిడి పెంచడం మహిళా ఉద్యమాల కర్తవ్యం. సమానత్వం కోసం, హక్కుల కోసం ఏకమవడం ఒక్కటే సరిపోదు, స్త్రీగా పుట్టినందుకు కించపడే పరిస్థితి తొలగిపోయేవరకు తమ గళాన్ని వినిపించడం మహిళా ఉద్యమాల కర్తవ్యం. వారితో గొంతు కలపడం మగవారి బాధ్యత. ఎందుకంటే మహిళల విముక్తి, మార్కెట్‌శక్తుల్నించి, అన్నిరకాల పీడనల్నించి విముక్తికి సోపానం. ఇది అంతిమంగా మానవాళి విముక్తికి దోహదం చేసే క్రమం. కనుకనే మహిళా దినోత్సవం పీడితులయిన వారందరు సంఘటితం కావలసిన సందర్భం.
aakaasamlo sagam | sampaadakeeyam | www.NavaTelangana.com
vandella kindata samaanahakkula saadhana kosam aarambhamaina mahila dinotsavam inka aa lakshyaanni cheraledu. andukosame marala marala mahila dinotsavaalni udyamasphoorthitho jarupukodam tappanisari. idhi kevalam utsavam kaadu, mahilala porata chaitanyaaniki sanketam. inka neraverani kalalani gurtu chese dinam. swapnasakaram kosam punarankitam kaavaalani teliyajeppe sandarbham. noorella tarvaata kuudaa mahilalapai vivakshanu, peedananu konasaagistunna dopidiivargaalni niladeesi prasninchaalsina samayam.
mahilalu adugu pettani rangamantu ledantaru gaanee, elledala vivaksha taandavistunnadi. nirbhayamgaa, swechhagaa panichese vaataavaranam ledu. ivaala mahilalu intike parimitamai leru. bayatikochi udyogaalu chestunnaru, rakarakaala panulalo nimagamai batuku saagistunnaaru. cony intipanilonchi minahaayimpu ledu. bayata panichestune intini, pillalni chusukodam mahilala baadhyathe anna dhorani kanipistunnadi. munupatitho poliste eereetina mahilalapai pani bharam perigindi. aina chese paniki gurtimpu, gowravam labhinchavu. samaanapaniki samaana vetanam ane suutram amalu kaavadam ledu.
saareeraka shramatho kuudina panullone kaadu, medhoparamaina vrutti udyogaallonuu, glamarke feeldeloonuu vetanaallo antaraalu adhikam. gurtimpu saitam magavarike ekkuva. praadhaanyam ivvalsi vachinapudu purushula vaipu moggu chuupee dhorani tetatellamgaa kanipistunnadi. aadhunikata, saastra, saanketika rangaala purogati phalitamgaa mahilalu aneka rangaallo pani chestunnaru. ayinappatiki antaraalu samasipoledu. oka dasha nunchi maro dasaku cherukune kramamlo enno addankulu edurkontunnaru. kevalam mahila ayinandune chinnachuupunii, vivakshanee edurkovalsi ravadam gamanarham.
aakaasamlo sagam, avakaasaallo sagam ane maata vinasompugaane untundi. cony avakaasaalu ekkadi rajakeeya rangamlo eenaatikee magavaride pettanam. swatantramgaa edigivache avakaasaalu swalpam. rajakeeyaalu neragaallato, dhanaswamulatho mudipadatamtho mahilalaku tagina rajakeeya bhagaswamyam labhinchadam ledu. ennikalu kotlu kharchupette tantugaa parinamistunna koddi mahilalu potipadaleru. phalitamgaa debbayyella anantaram kuudaa vidhaana nirnayaallo mahilalaku tagina bhagaswamyam koravadindi.
chattasabhallo muppayimuduu saatam mahilala praatinidhyam kosam dasaabdaalugaa poraadutunnaa saakaaram kaaledu. vidhaana nirnayaalu teesukune vaari sthaanamlo mahilala praatinidhyam perigithe kontayina maarpu vastundannadi aasha. vargasamajamlo idantaa suluvu kaadu. endukante purushaadhipatya bhavajalame mahilalni niyantristunnadi. maarketysaktulu petreginantakaalam ee bhaavajaalam antarinchadu. andukani okavaipuna tama hakkula kosam poraadutuunee, pitruswamya bhaavajaalaanni parimarche disagaa mahila chaitanyam inumadinchaali.
stree purusha sambandhaalu samaanatva praatipadikana undaalanna amsampai inka samaajamlo spashtata nelakonaledu. aadavaallu rendo taragati pourulane bhavana chediripoledu. intlo bharta, tandri, sodarula pettanam vibhinnaroopaallo amalavutunnadi. mahilalu chaduvukodam, udyogaalu cheyadam, sampaadinchadam saadhaaranamaindi. cony pelli, pillala vishayamlo mahilalaku puurti swechha ledu. alaage sampaadanapai nirnayaadhikaaram streelaku unnattu kanipinchinappatiki, magavari prayojanaalaku anuvugaane lavadevilni anumatinchadam oka nijam.
veetannitiki minchi samaajamlo mahilalaku bhadrata athi pedda samasyagaa parinaminchindi. ardharaatri, aparatri anakunda vrutti udyogaalu nirvahinche mahilalaku tagina bhadrata karuvayindi. bayatikellina mahila kshemangaa vastundanna nammakam ledu. mahilani bhogavastuvugaa chuse dhorani chelaregipoyina dushfalitamidi. sinima, tv, internetse vanti maadhyamaallo aadavaallani kevalam oka sareeramgaa chuse dhorani aneka vipattulaku moolam. pedha, madhyataragatiki chendina magavaaru kuudaa streelani cherabatte durmaargaalaku odigattadam iteevali samvatsaraalloni parinaamam. mahilalapai neraalaku palpade vaataavaranam, bhaavajaalam okappati kanna ippudu ekkuvagaa unnadi.
magavaarilo sunnitatvaanni, samskaaraanni, aadavaallanu manushulugaa chuse bhaavajaalaanni prodi cheyakunda bhadrata samasya parishkaaram kaadu. ardharaathrane kaadu, pagalu kuudaa aadavaallapai jarugutunna aghaayityaalu mana vyavasthala vaiphalyaanni teliyajestunnaayi. sisi kemerala sankhya penchadam parishkaaram kaadu. streelani takkuvagaa, vilaasavastuvulugaa chuse durmargapu bhaavajaalaanni pariharinche vidhividhaanaala roopakalpana avasaram. indukosam prabhutvaalapai ottidi penchadam mahila udyamaala kartavyam. samaanatvam kosam, hakkula kosam ekamavadam okkate saripodu, streegaa puttinanduku kinchapade paristhiti tolagipoyevaraku tama galaanni vinipinchadam mahila udyamaala kartavyam. vaaritho gontu kalapadam magavari baadhyata. endukante mahilala vimukti, marketysaktulnim, annirakaala peedanalninchi vimuktiki sopanam. idhi antimamgaa maanavaali vimuktiki dohadam chese kramam. kanukane mahila dinotsavam peeditulayina vaarandaru sanghatitam kaavalasina sandarbham.